stanford-oval/wikipedia huggingface dataset:
קרנון אריך
הערות שוליים

↑  קרנון אריך באתר הרשימה האדומה של IUCN
↑  קרנון אריך במילון בעלי חיים: דגי הגרם (תשע"ב), 2012, באתר האקדמיה ללשון העברית
↑  קרנון אריך, באתר פישבייס'"`UNIQ--nowiki-00000006-QINU`"'(באנגלית)'"`UNIQ--templatestyles-00000007-QINU`"'
↑  מנחם דור,'"`UNIQ--nowiki-00000009-QINU`"'לקסיקון דביר לזואולוגיה, תל אביב:'"`UNIQ--nowiki-00000009-QINU`"'דביר הוצאה לאור, 1987, עמ' 613
↑  קרנון אריך, באתר שימור חיות הבר
↑  Tompot blenny". British Sea Fishing. Retrieved 17 March 2019.
1 2  דני גולני ודוד דרום,'"`UNIQ--nowiki-0000000D-QINU`"'מדריך הדגים של ישראל, ים סוף, הים התיכון, מים מתוקים, ירושלים:'"`UNIQ--nowiki-0000000D-QINU`"'כתר הוצאה לאור, 1999 (הדפסה שנייה), עמ' 214
↑  The small fish with a big personality: Study reveals unique blenny behaviour – in pictures". The Guardian. 23 March 2016. Retrieved 17 March 2019.
↑  .E. Picton & C. C. Morrow (2010). "Parablennius gattorugine (Linnaeus, 1758)". Encyclopedia of Marine Life of Britain and Ireland. National Museums Northern Ireland. Retrieved February 1, 2011.
↑  Ager, O.E.D. (2008). Tyler-Walters H.; Hiscock K. (eds.). "Parablennius gattorugine Tompot blenny". Marine Life Information Network: Biology and Sensitivity Key Information Reviews, [on-line]. Plymouth. Marine Biological Association of the United Kingdom. Retrieved 17 March 2019.
↑  קרנון אריך, באתר הרשימה האדומה של IUCN
גשר רויאל בורדר

| --- | --- |

רכבת עוברת על הגשר
 מידע כללי
 סוג:  גשר רכבת
 כתובת:  בריק על הטוויד 
 מיקום:  בריק על הטוויד, נורת'מברלנד
 מדינה:  אנגליה אנגליה
 בעלים:  חברת "מסילת הרכבת יורק, ניוקסל ובריק" (אנ')
 הקמה ובנייה
 תקופת הבנייה:  1847 – מרץ 1850 (כ־3 שנים)
 תאריך פתיחה רשמי:  29 באוגוסט 1850
 חברת בנייה:  מק'קיי ובלקסטוק
 חומרי בנייה:  אבנים לבנים
 עלות:  253,000 ליש"ט
 אדריכל:  רוברט סטיבנסון
 מידות
 אורך:  660 מטר
 גובה:  37 מטר
 מידע טכני
 מפתחים:  28 קשתות
 מִפְתָּח מרבי:  18 מטר
 
 קואורדינטות:  55°46′19″N 2°00′50″W﻿ / ﻿55.772°N 2.014°W﻿ / 55.772; -2.014
 he  (למפת אנגליה מוגדלת) לונדון ברמינגהאם לידס ברדפורד מנצ'סטר ליברפול בריסטול לסטר פורטסמות' פלימות' ניוקאסל סקוטלנד צרפת ויילס צ. אירלנד  איר. תעלת למאנש הים הצפוני  הים האירי גשר רויאל בורדר(למפת אנגליה רגילה) לונדון ברמינגהאם לידס ברדפורד מנצ'סטר ליברפול בריסטול לסטר פורטסמות' פלימות' ניוקאסל סקוטלנד צרפת ויילס צ. אירלנד  איר. תעלת למאנש הים הצפוני  הים האירי גשר רויאל בורדר
 
גשר רויאל בורדר (באנגלית: Royal Border Bridge) הוא גשר אבן לרכבות שנבנה באמצע המאה ה-19 מעל נהר טוויד במחוז נורת'מברלנד שבצפון אנגליה. הגשר מוגדר כמבנה היסטורי רשום ברמה הגבוהה ביותר (רמה I - מבנה בעל עניין יוצא דופן) וכיום הוא משמש את קו החוף המזרחי הראשי המחבר את לונדון לאדינבורו לאורך מזרח אנגליה.
רקע

היוזמה להקמת הגשר היא של חברת "מסילת הרכבת יורק, ניוקסל ובריק" (אנ') שהוקמה ב-1845 על ידי ג'ורג' הדסון (אנ'). במקור נועדה מסילה זו לחבר את ניוקאסל על הטיין עם בריק על הטוויד אך ב-1847 איחד הדסון את החברה עם חברת מסילה שחיברה ניוקאסל עם יורק ויצר את החברה המשולבת שהייתה אמורה לאפשר לקשר ברכבת את לונדון ואדינבורו.
ב-1845, זמן קצר לאחר הקמת החברה, השיג הדסון בזריזות את האישורים הנדרשים והעבודות על הקו החלו עוד באותה שנה. בתור המהנדס הראשי של החברה שכר הדסון את שירותיו של רוברט סטיבנסון (בנו של "אבי הרכבת" ג'ורג' סטיבנסון) כשלעזרתו נשכר מהנדס הבניין תומאס אליוט הריסון (אנ').
הליך בניית המסילה באזורים המישוריים התקדם מהר אולם עיכובים התגלעו בגשרים הגדולים וביניהם גשר רויאל בורדר. כדי להתגבר על האיחור בבניית הגשר וכדי לצמצם את הפסדי המשקיעים נבנו גשרי עץ זמניים שאיפשרו את הפעלת הקו בטרם הושלמה בניית הגשר.
ההיסטוריה של הגשר

תכנון הגשר שיקף את הרוחב הגדול של ערוץ נהר טוויד שנשפך לים כשני ק"מ מזרחית לגשר. רוחב זה הכתיב תכנון גשר ארוך על גבי מספר רב של קשתות. הגשר תוכנן לחבר את העיירה בריק על הטוויד, בגדתו הצפונית של הטוויד לעיירה טווידמות' (אנ') בגדה הדרומית.
ב-15 במאי 1847 הונחה אבן הפינה של הגשר ואז החלה הבנייה על ידי חברת הבנייה "מק'קיי ובלקסטוק" (McKay & Blackstock). במהלך הבנייה נעשה שימוש בכ-227,000 מ"ק אבן (עבור העמודים) וב-2.5 מיליון לבנים (עבור הקשתות). ההערכה היא שבשיא העבודות על הגשר הועסקו בו כ-2,700 פועלים. עלות ההוצאות לבניית הגשר הסתכמו ב-253,000 ליש"ט.
כדי לייצב את עמודי הגשר נדרש לבנות אותם על גבי קורות תמיכה שננעצו באדמה לעומק של 12 מטר. כדי למנוע את הצפת החפירות נבנו סכרי עצירה סביבן, שיצרו שטחים יבשים, וכן הופעלו משאבות לסילוק עודפי מים. בסיסי העמודים, שהוצבו בתוך הנהר עצמו, נבנו בצורת סירה כדי לשבור גושי קרח שצפים בנהר באביב.
בניית הגשר הסתיימה במרץ 1850 וטקס חנוכתו נערך ב-29 באוגוסט אותה שנה בנוכחות מלכת אנגליה ויקטוריה ובעלה הנסיך אלברט. בטקס זה הוענק לגשר השם "רויאל בורדר" (לאחר שעד אז נקרא "גשר טוויד").
במלחמת העולם השנייה הוצבו מסביב לעמודי הגשר מחסומי בטון נגד טנקים כדי להגן על הגשר במקרה של פלישת הגרמנים.
ב-1952 הוגדר הגשר כבניין היסטורי רשום ברמה הגבוהה ביותר (רמה I - מבנה בעל עניין יוצא דופן)
ב-1989, לאחר כ-140 שנה שרק רכבות קיטור ודיזל נעו על הגשר, החל פרויקט חישמול המסילה כדי לאפשר מעבר לרכבות חשמליות. תהליך זה דרש הצבת עמודי חשמל עיליים מעל הגשר ומאחר שהגשר הוגדר כאתר היסטורי רמה 1 נדרשה מעורבות של גורמי שימור כדי לאשר הצבת עמודים אלו תוך פגיעה מינימלית בגשר.
בשנים 1996-1993 נערך שיפוץ מקיף בגשר כשחלק מעלות הפרויקט מומן על ידי ארגון המורשת האנגלית.
בתחילת 2010 הוצגה תוכנית להארת הגשר לרגל ציון 150 שנה למותו של מתכנן הגשר רוברט סטיבנסון. לאחר אישור התוכנית הונחו כבלי חשמל בקרקעית הנהר אך גושי קרח שנסחפו עם בוא האביב גרמו לנזקים בכבלים ושיבשו את התוכניות כך שרק חלק מהאורות פעלו. ב-2012 הגישה המועצה המקומית בקשה להתקנת תאורה קבועה על הגשר. העבודות הושלמו ב-2016 לקראת ציון 160 שנה לבניית הגשר.
מבנה הגשר

אורך הגשר כ-660 מטר והוא נשען על 28 קשתות. עמודי הגשר נבנו מאבן בעוד שבבניית הקשתות נעשה שימוש בלבנים. המפתח של כל קשת 18 מטר וגובה הגשר בנקודה הגבוהה ביותר הוא 37 מטר מעל פני מי הנהר.
גלריה

מראה של מרכז הגשר
מבט נוסף על מלוא רוחבו של הגשר
מחסומים כנגד טנקים מתקופת מלחמת העולם השנייה
תאורת הגשר שהותקנה ב-2016
שלט המנציח את חנוכת הגשר על ידי המלכה ויקטוריה ב-1850
לקריאה נוספת

Bruce, George Barclay (1851). "Description of the Royal Border Bridge over the River Tweed, on the York, Newcastle and Berwick Railway". Minutes of Proceedings of the Institution of Civil Engineers. 10: 219–44.
הערות שוליים

↑  חיבור לונדון ואדינבורו, באתר networkrail.co.uk
↑  עלות בניית הגשר, באתר historicengland.org.uk
↑  הגדרת הגשר כאתר היסטורי, באתר canmore.org.uk
↑  נתונים על הגשר, באתר o-curate.ncl.ac.uk
↑  פרוייקט שיפוץ הגשר, באתר cintec.co.uk (אורכב)
↑  פרוייקט הארת הגשר, באתר can.ltd.uk, יוני 2016
מדליית בנג'מין פרנקלין

| --- | --- |

 מדינה:  ארצות הברית 
 הגוף המעניק:  מכון פרנקלין 
 תקופת הפרס:  1824–הווה (כ־201 שנים) 
 נקרא על שם:  בנג'מין פרנקלין 
 אתר רשמי
 
מדליית בנג'מין פרנקלין היא פרס המוענק על הישגים בתחומי המדע וההנדסה על ידי מכון פרנקלין בפילדלפיה, ארצות הברית. המדליה מוענקת מאז 1998 והיא מאחדת בתוכה מספר מדליות של מכון פרנקלין, בהם מדליית פרנקלין.
הערות שוליים

↑  The Franklin Institute Awards, The Franklin Institute, ‏2014-02-03'"`UNIQ--nowiki-00000000-QINU`"'(באנגלית)'"`UNIQ--templatestyles-00000001-QINU`"'
↑  The Franklin Institute Awards, Laureates Search
↑  http://www.fi.edu/franklinawards/11/bf_computersci.html
↑  http://www.fi.edu/franklinawards/11/bf_earth.html
↑  http://www.fi.edu/franklinawards/11/bf_physics.html
↑  http://www.fi.edu/franklinawards/11/bf_elecengineer.html
↑  http://www.fi.edu/franklinawards/11/bf_mechanical.html
↑  http://www.fi.edu/franklinawards/11/bf_chemistry.html
↑  https://fi.edu/en/awards/franklin-institute-awards/franklin-institute-awards-class-2024
↑  https://fi.edu/en/awards/franklin-institute-awards/franklin-institute-awards-class-2024
↑  https://fi.edu/en/awards/franklin-institute-awards/franklin-institute-awards-class-2024
↑  https://fi.edu/en/awards/franklin-institute-awards/franklin-institute-awards-class-2024
↑  https://fi.edu/en/awards/franklin-institute-awards/franklin-institute-awards-class-2024
↑  https://fi.edu/en/awards/franklin-institute-awards/franklin-institute-awards-class-2024
↑  https://fi.edu/en/awards/franklin-institute-awards/franklin-institute-awards-class-2024
↑  https://fi.edu/en/awards/franklin-institute-awards/franklin-institute-awards-class-2024
↑  https://fi.edu/en/awards/franklin-institute-awards/franklin-institute-awards-class-2024
שאול מונסליזה

| --- | --- |
 תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  23 באפריל 1920 מילאנו, איטליה איטליה (1861–1946) 
 פטירה:  10 בנובמבר 1986 (בגיל 66) רחובות, ישראל ישראל
 תאריך עלייה:  מאי 1939
 עיסוק:  בוטנאי
 מקום לימודים:  הפקולטה לחקלאות
 מנחה לדוקטורט:  הלל אופנהיימר
 מוסדות:  הפקולטה לחקלאות
 פרסים והוקרה:  פרס אלכס לורי  (1964) 
 תרומות עיקריות
 חקר הפיזיולוגיה של פירות הדר, פיתוח שיטות מעשיות לשיפור יבול הפירות ואיכותם
 
שאול פאול מונסליזה (23 באפריל 1920 – 10 בנובמבר 1986) היה בוטנאי ישראלי ופרופסור בפקולטה לחקלאות של האוניברסיטה העברית, שכיהן כדקאן הפקולטה בשנים 1969–1971. נודע כמומחה לפיזיולוגיה של הדרים.
ביוגרפיה

שאול מונסליזה נולד במילאנו שבאיטליה בשם פאולו אמיליו מונסליזה, בנם של פיירינה (לבית אוטולנגי) ומאוריציו מונסליזה, אח צעיר ליוסף. אביו נפטר בהיותו בן 15. דודתו הייתה המתרגמת הלנה מונסליזה-אוטולנגי. המשפחה עזבה את איטליה עם החלת החוקים הפשיסטיים ב-1938 ועברה לשווייץ, ובמאי 1939 עלו לארץ ישראל והתיישבו בתל אביב. בהמשך, בעקבות לימודיו, עבר לרחובות.
נמנה עם תלמידי המחזור הראשון במכון ללימודי החקלאות של האוניברסיטה העברית, בה השלים את לימודיו לתואר שני ב-1944. בשנה שלאחר מכן ביצע השתלמות מקצועית בפרדסי חברת יכין בעמק חפר, ועד 1948 נמנה עם סגל המכון ללימודי החקלאות בדרגת עוזר משתלם. שירת בצה"ל במלחמת העצמאות, בתחילה בחטיבת גבעתי ולאחר מכן בחיל המדע. ב-1949 השלים את לימודיו לתואר שלישי בהנחיית פרופ' הלל אופנהיימר. עבודת הדוקטורט שלו נשאה את הכותרת "התנאים האקולוגיים בפרדס והטמעת הפחמן על ידי עצי הדר".
עד 1952 היה עוזר מן המניין במחלקה לגידול עצי הדר בפקולטה לחקלאות וב-1955–1956 שהה כעמית מחקר באוניברסיטת קליפורניה בריברסייד ובמכון הטכנולוגי של קליפורניה (Caltech). ב-1958 מונה למרצה בפקולטה לחקלאות, ב-1963 לפרופסור חבר וב-1969 לפרופסור מן המניין.
ב-1962–1963 כיהן כנשיא החברה הבוטנית לישראל, בה היה חבר משנות ה-50. ב-1969 התמנה לדקאן הפקולטה לחקלאות, וכהונתו נמשכה עד 1971. החל מ-1960 וגם במקביל לכהונתו כדקאן, עד 1972, כיהן כראש המחלקה לפירות הדר. בשנה זו מונה לראש המחלקה להורטיקולטורה וכיהן בתפקיד זה עד 1984. עד השבועות האחרונים לחייו שימש כמרצה.
מונסליזה כיהן כפרופסור אורח באוניברסיטת קורנל, באוניברסיטה החקלאית בווכנינגן שבהולנד (אנ'), באוניברסיטת נאפולי פדריקו השני שבאיטליה ובתחנות המחקר מזרח מולינג (אנ') ולונג אשטון (אנ') בבריטניה. בנוסף, הוא נקרא על ידי ארגון המזון והחקלאות לשמש יועץ לגידולי הדרים באוניברסיטת מונטווידאו (אנ') שבאורוגוואי, וע"י נאט"ו כפרופסור אורח באוניברסיטת טורינו (אנ') שבאיטליה. הוזמן כמומחה לפאנלים בינלאומיים שונים, ביניהם פאנל משותף של הסוכנות הבינלאומית לאנרגיה אטומית ושל ארגון המזון והחקלאות, שנערך בווינה.
מחקר

מונסליזה נודע בהשפעותיו על הבנת פיזיולוגיית פירות ההדר ובפיתוח שיטות מעשיות לשיפור יבול הפירות ואיכותם. עם תלמידיו נמנים הפרופסורים רפי גורן, יוסף ריוב, אריה אלטמן, אליעזר גולדשמידט ודוד חן. במרוצת השנים חיבר 180 מאמרים ושני ספרים. הקפיד במקביל לפרסום הממצאים בעיתונות בינלאומית, לפרסם את ממצאיו גם בעברית, בירחון "הדר" – מגזין מקצועי עבור מגדלי ההדרים בישראל – וזאת על מנת לאפשר נגישות המידע ויישומו באופן מיידי על ידי המדריכים החקלאיים בפרדסים. כמו כן, כתב מספר ערכים באנציקלופדיה העברית.
מחקר > פיזיולוגיית צמיחה של פירות הדר

מונסליזה הקדיש חלק משמעותי ממחקרו להבנת מנגנוני הצמיחה של פירות הדר, תוך התמקדות בגורמים המשפיעים על ויסות הורמונלי. הוא גילה כי קליפת הפרי משמשת כמוקד לפעילות הורמונלית המאפשרת את היווצרות הפרי והתפתחותו. מחקריו הראו כי פעולות הורמונליות בפרי הצעיר קובעות את המשך התפתחותו ומונעות נשירה מוקדמת, תוך יצירת איזון בין העלים המספקים חומרי תשמורת לבין הפרי הצורך את החומרים הללו. מסקנותיו הובילו לפיתוח שיטות מעשיות להתערבות מוקדמת בתהליך הצמיחה, כולל שימוש בוויסות הורמונלי כדי לשפר את איכות הפרי. למשל, מונסליזה מצא כי ניתן להפחית חספוס בקליפת ההדרים באמצעות מעכבי ג'יברלינים כמו CCC או פקלובוטרזול, וכי ניתן להאריך את חיי המדף של הפרי באמצעות שימוש בג'יברלין GA3 בקיץ או בסתיו. בנוסף, מחקריו תרמו להבנת מנגנונים הקשורים להיווצרות פגמים קליפתיים כמו "קריסת הקליפה" (creasing), והוביל למציאת פתרונות מעשיים כגון שימוש ב-GA3 בעונת הקיץ כדי למנוע תופעה זו.
מחקר > עיכוב התפתחות פרחים בהדרים

אחד מהישגיו החשובים של מונסליזה היה גילוי כי ג'יברלינים מעכבים את תחילת היווצרות הפרחים בעצי הדר. ממצא זה היווה פריצת דרך בהבנת הפיזיולוגיה של פריחת עצי פרי, והוביל לפיתוח אסטרטגיות לניהול היבול בהדרים. הוא הראה כי גם כמויות זעירות של GA3, שאינן משפיעות על אורך הצמח או גדילתו, מסוגלות למנוע התפתחות של ניצני פרחים, מה שמרמז כי לג'יברלינים יש השפעה ממוקדת על תהליכי פריחה ללא תלות בהשפעתם על הצימוח. תגלית זו הובילה לשימוש מעשי בג'יברלינים בניהול פריחת עצי הדר. למשל, באוסטרליה משתמשים ב-GA3 להפחתת כמות הפרחים בשנים של "יבול כבד" בזן ולנסיה, וכן למניעת פריחה חוזרת בזנים קלים לקילוף. מחקריו גם תרמו להבנת הקשרים בין רמות פחמימות, ויסות חלבונים בניצני פריחה והשפעות של חומרים מעכבי צמיחה על פריחת הדרים. בזכות תובנות אלו, פותחו שיטות חדשות לשיפור ניהול יבול בהדרים, המאפשרות יציבות גדולה יותר ביבול בין השנים.
מחקר > הרכב הפרי ותגובתו לגורמים סביבתיים וכימיים

מונסליזה חקר לעומק את השפעת הסביבה והכימיה על הרכב הפרי, תוך התמקדות בפעילות האנזימטית בקליפת הפרי ובהרכב הכימי של הרקמות השונות. הוא בדק תהליכים כמו סינתזת שעווה אפיקוטיקולרית (המשפיעה על עמידות הפרי בפני יובש), היווצרות פיגמנטים כמו קרוטנואידים (המשפיעים על צבע הפרי), ושינויים בריכוזי חומצות אורגניות במהלך ההבשלה. מחקריו תרמו גם להבנת מנגנוני נזק הנגרמים על ידי קרינת גמא. הוא הראה כי חשיפה לקרינה גורמת לעלייה ביצירת אתילן ובפעילות האנזים PAL (פנילאלנין אמוניה ליאז), מה שמוביל להצטברות פנולים רעילים בשכבות החיצוניות של הקליפה ולנזק המכונה גימום קרינתי (radiation-induced pitting). תובנות אלו תרמו להבנה כללית של נזקי קרינה ושל תופעות דומות הנגרמות כתוצאה מגורמי עקה אחרים.
מחקר > מטבוליזם של חומרי תשמורת בצמחים עציים

נושא נוסף שבו עסק מונסליזה היה חקר מטבוליזם של פחמימות בעצים. עבודתו כללה חקר הפקת סוכרים, העברתם ברקמות הצמח, והקצאתם בין חלקי הצמח השונים, במיוחד בין העלים, הגזע, והשורשים לבין הפירות הגדלים על העץ. כבר בעבודת הדוקטורט שלו הוא חקר את השפעת הסרת פירות על שיעור הפוטוסינתזה וגודל הפרי, תוך הדגשת חשיבותם של פחמימות בתהליכי צמיחה והתפתחות. בהמשך, בשנות ה-70, הוא חקר את השפעת תהליכים כמו חיגור (girdling), שמטרתה להגביר הצטברות סוכרים בפירות. מחקריו יצרו הבנה חדשה של הקשר בין ויסות פחמימות לבין נשירת פירות, הבשלתם והתפתחותם. מסקנותיו תרמו גם להבנת יחסי הגומלין בין מאגרי האנרגיה בעץ ובין הפריחה, והן השפיעו על שיטות ניהול יבול המיושמות עד ימינו בגידול עצי פרי.
פרסים והוקרה

חבר האגודה האמריקאית למדעי ההורטיקולטורה
נשיא החברה הבוטנית לישראל (1962–1963)
פרס אלכס לורי (1964)
מופקד הקתדרה על ידי ג'יימס דה-רוטשילד להורטיקולטורה (1972)
חבר היכל התהילה של האגודה האמריקאית למדעי ההורטיקולטורה (2005, לאחר מותו)
חיים אישיים

מונסליזה נפטר בנובמבר 1986 בגיל 66 כתוצאה מהתקף לב ונטמן בבית העלמין ברחובות.
הותיר שלושה ילדים, תשעה נכדים ורעיה. היה נשוי לרחל (לבית מושיוב, נפטרה ב-2019), אחות מוסמכת ילידת נווה צדק, בתם של יצחק וברכה מושיוב, ממקימי מושב בית-חנן. בתו הבכורה, ד"ר נירה גרטי, היא מדענית ובעלת חברה לניהול מחקרים קליניים. בתו האמצעית, ד"ר עדנה בן יצחק מונסליזה, היא מורה לביולוגיה בבאר שבע, חוקרת ומרצה באוניברסיטת בן-גוריון בנגב. בנו הצעיר, דן יואל מונסליזה, עבד כמנהל בחברת התרופות פריגו בניו יורק וכמומחה SAP. חתנו של מונסליזה היה פרופ' חיים גרטי.
לזכרו ולזכר עמיתו, פרופ' אביגדור בר-עקיבא, הוקמה קרן מחקר. ב-2016 נחנכה חלקת זני הדרים לזכרו בנוה עמית ברחובות. במקום הוצב שלט עליו נכתב: ”מורה דגול ואהוב, רחב אופקים, העמיד דור של תלמידים ממשיכי דרכו, חוקר יסודי ובעל דמיון יוצר. פועלו המבורך השאיר חותם ארוך טווח על מדע ההדרים בישראל ובעולם. היה דקאן הפקולטה לחקלאות ברחובות 1969–1971”.
דיבר באופן שוטף שבע שפות. ניגן בכינור, היה זמר אופרה חובב בעל קול טנור, למד ציור בצבעי מים והיה בקיא בכתבי דנטה.
ספריו

Shaul P. Monselise. Citrus Fruits as Raw Material for Juice and Other Processed Products. Guenter Hempel (1973).
Shaul P. Monselise, Handbook of Fruit Set and Development. CRC Press, Taylor and Francis (1986).
לקריאה נוספת

רפאל גורן, שאול פ' מונסליזה - האדם והמדען, העיתון הישראלי לבוטניקה, יוני 1988 (באנגלית)
הערות שוליים

↑  מודעת אבל - הלנה מונסליזה אוטולנגי, באתר מעריב, ‏6 באפריל 1964
↑  תיק העלייה של פאולו אמיליו מונסליזה, באתר ארכיון המדינה, ‏1942
↑  שאול פ. מונסליזה, התנאים האקולוגיים בפרדס והטמעת הפחמן ע"י עצי הדר, באתר ספריות האוניברסיטה העברית, ‏1949
1 2 3 4 5 6 7 8 9 10  Raphael Goren, SHAUL P. MONSELISE—THE MAN AND THE SCIENTIST, Israel Journal of Botany, 1988
↑  העלאות באוניברסיטה, באתר הארץ, ‏17 בפברואר 1963
↑  ⁨העלאות ומינויים באוניב' העברית⁩, באתר הארץ, ‏10 באפריל 1969
↑  פרופ' מונסליזה - דיקן הפקולטה לחקלאות, באתר למרחב, ‏19 ביוני 1969
↑  ⁨⁨שני תוארי "דוקטור לפילוסופיה" במדעי החקלאות, באתר על המשמר⁩, ‏18 בדצמבר 1963⁩
↑  יוסף ריוב, השפעת קוטלי העשבים, סימאזין ואטראזין על שתילי הדר, באתר ספריות האוניברסיטה העברית, ‏1965
↑  אריה אלטמן, בדיקות פיזיולוגיות ומורפולוגיות בשרשי כנות-הדר, באתר ספריות האוניברסיטה העברית, ‏1963
↑  אליעזר גולדשמידט, פעילות מערכת הפראוקסידאזה בעצי הדר בהשפעת גורמים שונים, באתר ספריות האוניברסיטה העברית, ‏1963
↑  דוד חן, השפעת מחסור מים על מטבוליזם חנקני בשתי כנות הדר, באתר ספריות האוניברסיטה העברית, ‏1962
↑  כרך עשרים ושלושה: מחמד - מסתערבים, באתר חנן כהן מידע דיגיטלי / האנציקלופדיה העברית
↑  ASHS Horticulture Hall of Fame, ‏2024
↑  בקצרה - פרופ' מונסליזה למנוחות, באתר חדשות, ‏11 בנובמבר 1986
↑  אחת, שתיים, שלוש ניסיון, באתר מסע הקסם המדעי, ‏1 ביוני 2002
↑  הכנס הבינלאומי ה-19 לאיכות הסביבה בטכניון: הקרינה מאנטנות רדיו בישראל – פי 10 מאשר באירופה, באתר הטכניון
↑  מודעת האבל של פרופ' שאול פ. מונסליזה, באתר מעריב, ‏11 בנובמבר 1986
↑  קרן להנצחת זכרם של פרופ' שאול מונסליזה ופר' אביגדור בר עקיבא, באתר גיידסטאר
| --- | --- |
בקרת זהויות :  NLI: 987007265550405171  CiNii: DA03305693  GND: 118908901  ISNI: 0000 0000 8194 3799  LCCN: n84123040  NKC: ntk20201074386  NLA: 35606112  NTA: 072423323  VIAF: 3269435   WorldCat (עם VIAF): 3269435
אלן דייל

| --- | --- |

דייל ב-2009
 לידה:  6 במאי 1947 (בן 77) דנידין, ניו זילנד ניו זילנד
 סוגה מועדפת:  דרמה, מותחן 
 מדינה:  ארצות הברית ארצות הברית
 תקופת הפעילות:  מ-1979
 עיסוק:  שחקן
 מקום לימודים:  Onehunga High School 
 בת זוג:  קלייר דייל (1968–1979) טרייסי דייל (1990–)
 מספר צאצאים:  4
 פרופיל ב-IMDb
 
אלן יוז דייל (באנגלית: Alan Hugh Dale; נולד ב-6 במאי 1947) הוא שחקן ניו זילנדי. יידוע בעיקר בזכות תפקידו בסדרה אבודים בתור צ'ארלס וידמור. מאוחר יותר הופיע בתפקיד ג'ים רובינסון ב"שכנים שכנים". מאז, שיחק בתפקידים רבים, כולל תפקידים בולטים ב-"The O.C", ותפקידים חוזרים ב"24", "NCIS", "ER", "הבית הלבן", "תיקים באפלה", ו"קפטן אמריקה: חייל החורף".
חיים מוקדמים ועבודה

"כשהייתי בן 27, התחלתי להיות ממש קפיצי וחשבתי, מה אני יכול לעשות שייתן לי את אותו הבאז של רוגבי? משחק זה מה שעלה לי בראש. אמרתי לאשתי הראשונה, 'תראי, אני באמת לא יכול לעמוד בזה יותר, אני אצטרך ללכת להיות שחקן".
דייל נולד ב-6 במאי 1947 בדנידין, אוטגו, ניו זילנד. כאחד מארבעה ילדים. דייל נהנה מילדותו, אך משפחתו הייתה ענייה יחסית. גדל בניו זילנד ללא טלוויזיות, אך אהב תיאטרון ודרמה חובבנית. ההופעה הראשונה שלו הייתה בהצגת בית ספר, בגיל 13, כשהוא מחקה את הקומיקאי שלדון ברמן. לאחר שעברו צפונה, הוריו הפכו לחברים מייסדים בתיאטרון חובבני באוקלנד בשם "תיאטרון הדולפין הקטן". דייל תפעל לעיתים קרובות את ציוד הבמה ששימש ליצירת אפקטים של מזג אוויר.
דייל היה שחקן רוגבי מוכשר, אך בחר לעבור למשחק במקום זאת מכיוון ש-"קהילת המשחק לא אהבה שחקני פוטבול ושחקני הפוטבול לא אהבו שחקנים". הוא פרש מרוגבי בגיל 21 מכיוון שזה לא היה נחשב לקריירה מעשית באותה תקופה, והוא היה צריך לפרנס את משפחתו. תפקידי משחק היו מוגבלים בניו זילנד, אז דייל עבד במספר עבודות, כולל כדוגמן, כמו כן גם במכירות רכב ובתור מתווך נדל"ן. בזמן שעבד הוא שמע את השדרן בתחנת הרדיו המקומית מתפטר במהלך שידור. דייל ניגש לתחנה ואמר למנהלים שהוא יכול לעשות עבודה טובה יותר. הם קיבלו אותו ונתנו לו להגיש את תוכנית אחר הצהריים. בגיל 27 החליט להיות שחקן מקצועי.
קריירת משחק > תפקידים מוקדמים ו"שכנים שכנים"

דייל קיבל את תפקיד המשחק המקצועי הראשון שלו כשגילם הודי בהפקה של "הציד המלכותי של השמש" בתיאטרון גראפטון באוקלנד. התפקיד הראשון שלו על המסך הגיע בדרמת הטלוויזיה הניו זילנדית "גלי רדיו", שלמרות שלא זכתה להצלחה, הוא תיאר אותה כ"תשעה חודשים של עבודה יסודית וכיף גדול".
בסוף שנות השבעים, עבר דייל לאוסטרליה בגיל 32, בשל עבודות המשחק המוגבלות בניו זילנד. הוא הגיש מועמדות למכון הלאומי לאמנות דרמטית בסידני, אך נדחה מכיוון שהוא "היה הרבה יותר מבוגר מכל אחד אחר בקורס". הוא לוהק במהרה בתפקיד ד"ר ג'ון פורסט באופרת הסבון האוסטרלית "הרופאים הצעירים", שם נשאר שלוש וחצי שנים.
בשנת 1985, דייל לוהק לתפקיד המתמשך של ג'ים רובינסון באופרת הסבון האוסטרלית "שכנים שכנים". הוא הופיע בתוכנית מהפרק הראשון ונשאר שמונה שנים לפני שהדמות שלו נהרגה בשנת 1993. הוא מצא את העבודה ב"שכנים שכנים" מרגשת וזה אפשר לו לפרנס את בניו, אבל הוא אמר על חברת ההפקה: "הייתה מוצר חלופי לחלוטין; לא העריכה אף אחד מהאנשים שהופיעו בתוכנית". הוא הרחיב: "לא אהבתי להיות שם, הם לא היו אנשים נחמדים. כשהחלטנו שאנחנו שונאים אחד את השני, החברה ואני, אחד הדברים שהחברה עשתה היה לשווק כל מה שהם יכלו מאיתנו ולא לשלם לנו כלום. "דייל והחברה (Grundy Television) נפרדו ב"יחסים רעים", למרות שהוא הופיע בסופו של דבר שוב בתוכנית בשנת 2018 ובשנת 2019.
לאחר "שכנים שכנים", דייל התקשה למצוא עבודה באוסטרליה. המקורות הקבועים היחידים שלו להכנסה היו קריינות והוצאה לאור של מגזינים על התוכנית הקודמת שלו, ממנה הרוויח הרבה כסף. הוא הפסיד את רוב הרווחים שלו בהשקעה במגזין ילדים שנכשל. בשנת 1999, הוא לוהק לסרט הטלוויזיה האמריקאי "הבת הראשונה", שצולם באוסטרליה. לאחר שגילה שהוא יכול לבצע מבטא אמריקאי משכנע, דייל השתתף בבכורה של הסרט, ולבסוף עבר עם משפחתו לארצות הברית באופן קבוע בינואר 2000. דייל, אשתו השנייה טרייסי ובנם ניק, שהיה אז בן שנתיים, עברו לדירה בלוס אנג'לס ומצאו סוכן. דייל אמר שהוא אמר לאשתו במלבורן ש"אין סיכוי שזה יעבוד. אבל אם כן, זה מוכיח שאתה יכול לעשות הכל".
חיים אישיים

דייל התחתן עם חברתו, קלייר, בשנת 1968. לזוג נולדו שני ילדים, סיימון ומאת'יו, שניהם מעורבים בתעשיית הבידור, סיימון כקריין רדיו ב-Kiss 100 ומאת'יו כתסריטאי, במאי ושחקן. הנישואים הסתיימו בגירושים בשנת 1979. באותה תקופה התגורר דייל באוקלנד, אך לאחר הגירושים עבר לסידני עם בניו.
ב-8 באפריל 1990 התחתן עם טרייסי פירסון, מיס אוסטרליה לשנת 1986, אותה פגש בגרנד פרי האוסטרלי ב-1986, כשהייתה בת 21 והוא בן 39. דייל תיאר זאת כ"היחסים המתאימים ביותר שהיו לי אי פעם". לדייל יש גם שני ילדים מנישואים אלה, דניאל וניק.
כיום הוא ומשפחתו מתגוררים במנהטן ביץ', קליפורניה, ויש לו גם נכסים באוסטרליה. בשנת 2011 מכר דייל את בית הנופש שלו בניו זילנד ב-1.25 מיליון דולר. שני הוריו של דייל נפטרו בשנת 2007. דייל מתאר את פילוסופיית החיים שלו כציטוט של וינסטון צ'רצ'יל "לעולם אל תוותר", ורואה בג'ין הקמן את "גיבור המשחק הגדול שלו".
הערות שוליים

↑  20 Questions With ... Alan Dale - - Interviews - Whatsonstage.com, web.archive.org, ‏2011-05-17
1 2 3 4  Alan Dale: the journey from Neighbours to king of Spamalot - Times Online, web.archive.org, ‏2010-05-30
↑  Alan Dale shares his Hollywood highs and heartbreak, NZ Herald, ‏2024-06-26 (ב־New Zealand English)
1 2  Dominion episode guide and recap for episode 1, season 1 | EW Community | EW.com, web.archive.org, ‏2014-07-26
↑  "Alan Dale joins Moving Wallpaper" (באנגלית בריטית). 2008-08-18. נבדק ב-2024-06-25.
↑  Alan Dale on 'Lost', web.archive.org, ‏2011-09-30
↑  Alan Dale Biography (1947-), www.filmreference.com
↑  Stuff, www.stuff.co.nz
↑  Alan Dale's life is cruisy, web.archive.org, ‏2008-05-29
| --- | --- |
בקרת זהויות :  BnF: cb16959340t (data)  GND: 1019893621  ISNI: 0000 0000 5108 5957  LCCN: no2008060149  MusicBrainz: bedae3c4-7aa5-47c5-8f8c-04430a42d6dc  SNAC: w69g78pc  VIAF: 29340404   WorldCat (עם VIAF): 29340404 
דייל בטקס פרסי הטלוויזיה ב-2008